गांजा शराब की बिक्री जोरों पर, ज्ञापन
अटरू| शिवसैनिककार्यकर्ताओं ने बुधवार को कस्बे में अवैध तरीके से बेचे जा रहे गांजा शराब की बिक्री को लेकर एसडीएम जब्बरसिंह को ज्ञापन सौंपा है। ज्ञापन में बताया कि गायत्री नगर स्थित बंदा रोड पर शराब के ठेके के आसपास रात 8 बजे बाद सरेआम शराब बेची जा रही है। ऐसे में यहां पर आठ बजे बाद शराबी घूमते रहते हैं। नगर में कई जगह अवैध तरीके से गांजे की खुलेआम बिक्री भी हो रही है। कार्यकर्ताओं ने कहा कि अवैध बिक्री को नहीं रोका गया तो शिवसेना कार्यकर्ता आंदोलन करेंगे। ज्ञापन देने वालों में पदम सिंह शेखावत, रामू मारवाड़ा, ओमप्रकाश मारवाड़ा, हेमंत पारेता, अरविंद शर्मा, कौशल शेखावत, अजय सिंह आदि शामिल थे। उधर एसडीएम सिंह ने डीएसपी को इनके खिलाफ कार्रवाई के आदेश दिए हैं।
अटरू. ज्ञापन देते शिवसेना के कार्यकर्ता।
hin_Deva hin_Deva hin_Deva